“สุเชษฐ์” แนะเก็บ 8 หุ้นเด่น ชู “แบงก์” จ่อรับดอกเบี้ยขาขึ้น
“สุเชษฐ์ สุขแท้” แนะลงทุน 8 หุ้นเด่น ได้แก่ GULF, KBANK, SCB, BBL, KTB, AMATA, EA และ GUNKUL ชู “แบงก์” จ่อรับดอกเบี้ยขาขึ้น  วางแนวต้านสัปดาห์นี้ 1,631 จุด
“สุเชษฐ์ สุขแท้” แนะลงทุน 8 หุ้นเด่น ได้แก่ GULF, KBANK, SCB, BBL, KTB, AMATA, EA และ GUNKUL ชู “แบงก์” จ่อรับดอกเบี้ยขาขึ้น  วางแนวต้านสัปดาห์นี้ 1,631 จุด
9 ส.ค. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” ว่า ภายใน 3 วัน ช่วงระหว่างวันที่ (9-11 ส.ค.65) ดัชนีตลาดหุ้นไทยแนวต้านจะขยับขึ้นไปอยู่ที่ระดับ 1,630 – 1,631 จุด คาดว่าได้รับอานิสงส์จากการประกาศผลการดำเนินในไตรมาส 2/65 ของบริษัทต่างๆว่าจะออกมาเติบโตอย่างแข็งแกร่ง โดยแนะนำหุ้นเด่นที่น่าเก็งกำไร ได้แก่ GULF ซึ่งราคาหุ้นที่ปรับตัวขึ้นค่อนข้างดี ให้แนวต้านอยู่ที่ 52.50 บาท เหมาะกับการซื้อเล่นรอบ หรือว่าถือ
ขณะเดียวกัน KBANK ให้แนวต้านอยู่ที่ 155 บาท แนวรับอยู่ที่ 147-148 บาท รับการประชุมะกรรมการนโยบายการเงิน (กนง.) หรือ กนง.ที่คาดเคาะขึ้นดอกเบี้ย 0.25% ในวันที่ 10 ส.ค. 65 รวมถึงหุ้นในกลุ่มธนาคารที่น่าจับตามอง แนะนำ SCB, BBL, KTB น่าจะสดใสรับดอกเบี้ยขาขึ้น
นอกจากนี้ยังแนะนำหุ้นที่น่าสนใจในกลุ่มนิคมอุตสาหกรรมอย่าง AMATA แนวรับอยู่ที่ 19 บาท แนวต้านสำคัญ 20-21 บาท อีกตัวที่แนะนำเป็นหุ้นกลุ่มพลังงาน อย่าง EA ให้ราคาเป้าหมาย 83-84  บาท ส่วนสัญญาณเทคนิคแนวต้าน 90 บาท ซึ่งเป็นหุ้นน่าสนใจเพราะทำธุรกิจหลายตัว ส่วนหุ้น GUNKUL ที่ราคาปรับตัวลงต่ำกว่า 5 บาท แนะนำให้เล่นแบบเก็งกำไรในแง่รีบาวน์ ให้ราคาเป้าหมาย 5.30-5.50 บาท
ส่วนหุ้นที่ต้องระวัง คือ GPSC ที่ผลการดำเนินอ่อนตัว ให้ระวังเรื่องแรงเทขายทำกำไร แนะนำให้นักลงทุนไปหาจุดรับที่บริเวณ 65 บาท ส่วนหุ้น BGRIM ที่ต้นทุนการผลิตสูง คาดว่าราคาโอกาสจะทะลุไป 40 บาท มีความเป็นไปได้น้อย แนะนำให้นักลงทุนไปหาจุดรับด้านล่าง หรือขายทำกำไรออกไปก่อน